jkorsvik/nowiki_second_scrape_merged huggingface dataset:
Målsnes

Målsnes er ei bygd i Målselv kommune i Troms og Finnmark. Den ligger på østsida av Målselvfjorden, rundt 5 kilometer nord for utløpet av Målselva. Grunnkretsen Målsnes hadde 28 innbyggere per 1. januar 2017.Bygda var tidligere et handelssentrum med båtanløp, skysstasjon og stor handel innover i Målselvdalen. Fram til 1988 var det egen skole på Målsnes, men nå går barna som bor der på Olsborg skole.Målsnes er det nordlige endepunktet for fylkesvei 854. 


== Historie ==
De første bosettinger anslås til å være fra steinalderen, rundt 9500 år gamle. Universitetet i Tromsø har utført utgravninger og det er satt opp informasjonsskilt om utgravningene på stedet 500 m nord for samfunnshuset. 
Målsnes har ellers den eldste faste bosetting i Målselv, som er fra tidlig på 1600-tallet. I 1661 er gården Målsnes oppført i matrikkelen. Under andre verdenskrig var tyske avdelinger stasjonert på halvøya på grunn av sin strategiske beliggenhet for sjøtransport og for å beskytte Bardufoss flystasjon. Flere forsvarsstillinger ble bygd og de mest markante står igjen ved Gullhav (ved Isbrua). Her er det bunkersanlegg, løpegraver og fjellanlegg bygd av krigsfanger fra russer-fangeleiren på Målsnes. 


== Referanser ==
Coos County

Coos County er navnet på to fylker i USA:

Coos County (New Hampshire)
Coos County (Oregon)
Andy Carroll

Andrew Thomas Carroll (født 6. januar 1989) er en engelsk fotballspiller som spiller for Reading.


== Spillerkarriere ==


=== Newcastle ===
Han fikk sin A-lagsdebut i en UEFA-cupkamp mot Palermo den 2. november 2006, da han kom på som innbytter. Med det ble han den yngste Newcastlespilleren som spilte i en Europacupkamp. Han var 17 år og 267 dager gammel da dette skjedde.
Den 14. august 2007 undertegnet Carroll en seksmåneders utlånskontrakt med Preston North End, og debuterte for dem i Ligacupen samme dag. Låneoppholdet ble ingen stor suksess, og vendte hjem til Newcastle i januar 2008.


=== Liverpool ===
Den 31. januar 2011 signerte Carroll en fem og et halvår kontrakt med Liverpool, til en verdi av 35 millioner pund.
Den 11. april 2011 åpnet Andy Carroll målkontoen sin for Liverpool da han scoret sine to første mål mot Manchester City på Anfield. Første målet var et distanseskudd. Keeperen til Manchester City; Joe Hart måtte strekke seg fullt ut for å nå ballen, men det holdt ikke, for skuddet var så hardt og plassert at Joe Hart ikke klarte å redde det. Carrolls andre mål (og Liverpools tredje, etter at Dirk Kuyt hadde laget 2–0) kom etter et innlegg fra Raul Meireles, som Andy Carroll satte i mål etter en luftduell mot City's venstreback Aleksandar Kolarov. I et intervju etter kampen sa Carroll: «– Det var en god dag for oss, og det føltes veldig bra å score mine første mål for Liverpool». Lagkameraten Dirk Kuyt, som sto ved siden av sa: «Andy Carroll er veldig god i luften, han er en konstant trussel i boksen og jeg ser veldig frem til å fortsette med å spille med ham!»


== Referanser ==


== Eksterne lenker ==
 (en) Andy Carroll – kategori av bilder, video eller lyd på Commons 
(en) Andy Carroll – FIFA 
(en) Andy Carroll – UEFA 
(fr) Andy Carroll – LÉquipe 
(en) Andy Carroll – Transfermarkt 
(en) Andy Carroll – national-football-teams.com 
(en) Andy Carroll – WorldFootball.net 
(en) Andy Carroll – Soccerbase.com 
(en) Andy Carroll – FootballDatabase.eu 
(en) Andy Carroll – Soccerway 
(en) Andy Carroll – EU-Football.info
Rockingham

Begrepet eller navnet Rockingham har flere betydninger:

Rockingham County i New Hampshire
Rockingham County i Nord-Carolina
Rockingham County i Virginia
Christian O’Sullivan

Christian O'Sullivan (født 22. august 1991 i Oslo) er en norsk håndballspiller. O'Sullivan, som er bakspiller, spiller for SC Magdeburg i Bundesligaen i håndball for menn. Han spilte inntil 2014 for Bækkelaget Håndball Elite i Eliteserien i håndball for menn og fra 2014 til 2016 for IFK Kristianstad i den svenske eliteserien.O'Sullivan var en del av Norges tropp til EM i 2014. Han spilte på Norges lag som tok sølv i VM 2017 og i VM 2019 og bronse i EM 2020.


== Referanser ==


== Eksterne lenker ==
(en) Christian O'Sullivan – Olympics.com 
(en) Christian O'Sullivan – Olympedia 
(en) Christian O'Sullivan – Det europeiske håndballforbundet (EHF) 
(en) Christian O'Sullivan – Norges Håndballforbund
Grafton County

Grafton County er et fylke i den amerikanske delstaten New Hampshire. Det ligger nord i staten og det grenser mot Coos County i nordøst, Carroll County og Belknap County i øst og mot Merrimack County og Sullivan County i sør. Det grenser også mot delstaten Vermont i nord og vest.
Grafton Countys totale areal er 4 533 km² hvorav 95 km² er vann. I 2000 hadde fylket 81 743 innbyggere og administrasjonssenteret ligger i byen Haverhill. Fylket, som ble etablert i 1769 som et av New Hapshires fem opprinnelige fylker, har fått sitt navn etter Augustus FitzRoy, 3. Duke of Grafton.


== Eksterne lenker ==
(en) Offisielt nettsted 
(en) Grafton County, New Hampshire – kategori av bilder, video eller lyd på Commons
Merrimack County

Merrimack County er et fylke i den amerikanske delstaten New Hampshire. Det ligger i de sentrale delene av staten og det grenser mot Belknap County i nordøst, Strafford County i øst, Rockingham County i sørøst, Hillsborough County i sør, Sullivan County i vest og mot Grafton County i nordvest.
Merrimack Countys totale areal er 2 477 km² hvorav 57 km² er vann. I 2000 hadde fylket 136 225 innbyggere og administrasjonssenteret ligger i byen Concord. Fylket, som ble etablert i 1823, har fått sitt navn etter elven Merrimack River. 


== Eksterne lenker ==
(en) Offisielt nettsted 
(en) Merrimack County, New Hampshire – kategori av bilder, video eller lyd på Commons
Arthur Auwers

Arthur Julius Georg Friedrich von Auwers (født 12. september 1838 i Göttingen i Tyskland, død 24. januar 1915 i Berlin) var en tysk astronom. Han utarbeidet Fundamentalkatalogen, en omfattende stjernekatalog.
Arthur Auwers er gravlagt i Gravlundene ved Halleporten.


== Priser (utvalg) ==


== Referanser ==


== Eksterne lenker ==
Brucemedaljevinnere (engelsk)
Begrunnelse for tildelingen av Bruce Medal (engelsk)
Tildelingen av RAS Gold Medal (engelsk)


=== In memoriam ===
AN 200 (1915) 185/186 (på tysk)
MNRAS 76 (1916) 284
Obs 38 (1915) 177
Cheshire County

Cheshire County er et fylke i den amerikanske delstaten New Hampshire. Det ligger sørvest i staten og det grenser mot Sullivan County i nord, Hillsborough County i øst og mot delstatene Massachusetts i sør og Vermont i vest.
Cheshire Countys totale areal er 1 832 km² hvorav 56 km² er vann. I 2000 hadde fylket 73 825 innbyggere og administrasjonssenteret ligger i byen Keene. 


== Eksterne lenker ==
(en) Offisielt nettsted 
(en) Cheshire County, New Hampshire – kategori av bilder, video eller lyd på Commons
Strafford County

Strafford County er et fylke i den amerikanske delstaten New Hampshire. Det ligger sørøst i staten og det grenser mot Carroll County i nord, Rockingham County i sør, Merrimack County i vest, Belknap County i nordvest og mot delstaten Maine i øst.
Strafford Countys totale areal er 955 km² hvorav 39 km² er vann. I 2000 hadde fylket 112 233 innbyggere og administrasjonssenteret ligger i byen Dover.


== Eksterne lenker ==
(en) Offisielt nettsted 
(en) Strafford County, New Hampshire – kategori av bilder, video eller lyd på Commons
Knut Fægri jr.

Knut Fægri jr. (født 7. juni 1946) er en norsk kjemiker. Han er professor emeritus i teoretisk kjemi ved Universitetet i Oslo. Han var prorektor i perioden 1996–1998 og viserektor i perioden 2013–2017.


== Bakgrunn og utdannelse ==
Fægri er sønn av professor og botaniker Knut Fægri sr. og er utdannet ved Bergen katedralskole (1960–1964) og Universitetet i Bergen i årene 1966–1969 og 1971–1973. Han gjennomførte Forsvarets russiskkurs (kull X, 1969–1971). I 1973 tok han hovedfagsseksamen i kjemi (cand.real.).


== Akademisk virke ==
Fra 1973 til 1976 var Fægri NAVF-stipendiat og vitenskapelig assistent ved Universitetet i Bergen. Fra 1976 frem til 1977 var han universitetsstipendiat samme sted. Han var NATO-stipendiat og forsker ved universitetet i Virginia i et og et halvt år, fra 1977 til 1978.
I 1978 ble han ansatt ved Universitetet i Oslo (UiO) som universitetslektor. I 1984 ble han førstelektor samme sted, og i 1988 professor.Han tok doktorgrad (dr.philos.) i teoretisk kjemi i 1986.
Fra 1996 til 1998 var Fægri prorektor ved Universitetet i Oslo under Lucy Smith. Han stilte som kandidat ved rektorvalget i 1998, men tapte for Kaare Norum.
I 1997 ble Fægri oppnevnt som medlem av Det Norske Videnskaps-Akademi.
Han var dekan ved Det matematisk-naturvitenskapelige fakultet fra 2003 til 2012. Fra 2013 til 2017 var han viserektor ved UiO.


== Referanser ==


== Eksterne lenker ==
Knut Fægri jr. sin hjemmeside

(no) Publikasjoner av Knut Fægri jr. i forskningsdokumentasjonssystemet CRIStin
Belknap County

Belknap County er et fylke i den amerikanske delstaten New Hampshire. Det ligger i de sentrale delene av staten og det grenser mot Carroll County i nord, Strafford County i øst, Merrimack County i sørvest og mot Grafton County i nordvest.
Belknap Countys totale areal er 1 214 km² hvorav 174 km² er vann. I 2000 hadde fylket 56 325 innbyggere og administrasjonssenteret ligger i byen Laconia. Fylket, som ble etablert i 1840, har fått sitt navn etter Jeremy Belknap. 


== Eksterne lenker ==
(en) Offisielt nettsted 
(en) Belknap County, New Hampshire – kategori av bilder, video eller lyd på Commons
Orson Scott Card

Orson Scott Card (født 24. august 1951) er en amerikansk forfatter som har gitt ut mange bestselgere innen flere sjangre. Hans kanskje mest kjente bok, er science fiction-romanen Enders spill som utkom i 1985.
En av hans bøker, Seventh Son, har det britiske heavy metal bandet Iron Maiden brukt som perspektiv for sitt album Seventh Son of a Seventh Son. Sangene er sammenhengende innhold fra boka.


== Referanser ==


== Eksterne lenker ==
(en) Offisielt nettsted 
(en) Orson Scott Card – kategori av bilder, video eller lyd på Commons 
(en) Orson Scott Card – galleri av bilder, video eller lyd på Commons
Ezekiel Bala

Ezekiel Bala (født 8. april 1987) er en nigeriansk fotballspiller som spiller for Rosseland.Bala spilte tidligere for Lyn, og debuterte i en cup-kamp mot Klemetsrud 11. mai 2005. Den 21. januar 2008 ble han klar for Bryne. Etter 2010-sesongen var han uten kontrakt og signerte en toårskontrakt med Randaberg. Deretter ble det stort sett spill i norsk 3. og 4. divisjon for amatørklubbber som Funnefoss/Vormsund og Ålgård. Før han kom til norsk fotball spilte han for klubben J.C. Raiders Jos.


== Referanser ==


== Eksterne lenker ==
(en) Ezekiel Bala – kategori av bilder, video eller lyd på Commons 
(en) Ezekiel Bala – FIFA 
(en) Ezekiel Bala – Transfermarkt 
(en) Ezekiel Bala – Soccerway 
(en) Ezekiel Bala – FBref 
Profil på lynfotball.net
James Petras

James Petras (født 1937) er professor emeritus i sosiologi ved Binghamton University i New York i USA. Han omtaler seg selv som en revolusjonær anti-imperialist, og har særlig konsentrert seg om situasjonen i Latin-Amerika. Han er også redaksjonsmedlem i tidsskriftet Canadian Dimension.
De senere årene har han i stadig større grad konsentrert seg om situasjonen i Midtøsten og om krigen mot terrorisme. I forbindelse med terrorangrepet 11. september 2001 har han satt spørsmålstegn ved den offisielle forklaringen. Han er også en krass kritiker av Israel-lobbyen, og anklager Israel for å ville fordrive den palestinske befolkningen fra hele det historiske Palestina.


== Ufullstendig bibliografi ==
Latin America – 1973
Puerto Rica and Puerto Ricans (med Adalberto Lopez) – 1975
U.S. Hegemony Under Siege: Class Politics and Development in Latin America (med Morris Morley) – 1990
Latin America in the Time of Cholera: Electoral Politics, Market Economics, and Permanent Crisis	 (med Morris Morley) – 1992
Mediterranean Paradoxes: The Politics and Social Structure of Southern Europe (med James Kurth) – 1994
Empire or Republic? – 1994
Democracy and Poverty in Chile: The Limits to Electoral Politics (med Henry Veltmeyer og Fernando Ignacio Leiva – 1994
Neoliberalism and Class Conflict in Latin America: A Comparative Perspective on the Political Economy of Structural Adjustment (med Henry Veltmeyer og Steve Vieux) – 1997
The Dynamics of Social Change in Latin America (med Henry Veltmeyer) – 2000
The Left Strikes Back – 2000
Afghanistan (med Noam Chomsky og Subcomandante Marcos) – 2001
Globalization Unmasked: Imperialism in the 21st Century (med Henry Veltmeyer) – 2001
A System in Crisis: The Dynamics of Free Market Capitalism (med Henry Veltmeyer) – 2004
Social Movements and State Power: Argentina, Brazil, Bolivia, Ecuador (med Henry Veltmeye) – 2005
Empire with Imperialism: The Globalizing Dynamics of Neoliberal Capitalism (med Luciano Vasapollo, Mauro Casadio og Henry Veltmeyer) – 2006
The Power of Israel in the United States – 2006
Rulers and Ruled – Bankers, Zionists and Militants – 2007


== Referanser ==
Stian Rasch

Stian Kristoffersen Rasch (født 10. mars 1987) er en norsk tidligere fotballspiller. 
Han har tidligere spilt for Asker Fotball og Hønefoss og Mjøndalen. 
Han kom til Hønefoss før 2007-sesongen, og har tidligere også spilt for Lyn.


== Eksterne lenker ==
(en) Stian Rasch – Transfermarkt 
(en) Stian Rasch – Soccerway 
(en) Stian Rasch – FBref
Paul Skoe

Paul Skoe (født 1. november 1918 i Skien, død 8. august 2000) var en norsk lydtekniker og instruktør i Radioteatret i NRK. Han avsluttet sin karriere i NRK som programredaktør i radioens barne- og ungdomsavdeling 1978-1986, men fortsatte å instruere frem til 1992. 
Skoe ble utdannet telegraftekniker og begynte i Telegrafverket i 1949. Han ble senere lydtekniker i NRK. Det eldste bevarte opptaket med Skoe bak spakene var Øyvind Bolstads bildrapfarse Du er morderen (1950). I 1951 hadde han for første gang teknisk regi helt alene i det tapte krimhørespillet Mordet på rom nr. 13. Han debuterte i 1957 som instruktør i Radioteatret med tyske Hans Joachim Hohbergs Hvem er Mr. Milbury?. Teatersjef Hans Heiberg ansatte Skoe som programsekretær i «særklasse» i 1958 og frem til 1986 arbeidet han som instruktør på heltid.
Han er kanskje best kjent for bearbeidelsen og regien av hørespillseriene Dickie Dick Dickens, God aften, mitt navn er Cox, Damen i tåken, Paul Temple, Tom Jones, De elendige og en rekke andre. Skoe hadde regien på den norske klassikeren Keiser og galiléer (1956), Helge Krogs Kom inn (1951/1972), Hagen Hartvedts krimkomedie Unnskyld, kan jeg få låne telefonen? (1961), Sverdrup/Nordheims radiofantasi Her bor vi så gjerne (1963), grøsseren Trifidenes dager samt det eksperimentelle barnehørespillet Gull alarm i Heie (1978). Skoes oppsetning av Finn Havrevolds En benk i parken (1970) vant Prix Italia.
I tiden i NRK var han involvert i 475 hørespillsendinger. Men Tilman Hartenstein i boka Det usynlige teatret: Radioteatrets historie 1926-2001, Oslo 2001, s. 93, hevder at Skoe – både som instruktør og tekniker – trolig sto bak langt over 600 hørespill totalt.


== Egne verk ==
I 1972 skrev Skoe selv en fortsettelse av Dickie Dick Dickens serien med tittelen "Dickie Dick Dickens i Norge", hvor Dickens og hans venner tar en sving innom Oslo.


== Referanser ==
Cumberland

Cumberland kan vise til:
Cumberland (grevskap) – del av Cumbria i Nordengland
Cumberland County er også navnet på åtte fylker i USA:

Cumberland County (Illinois)
Cumberland County (Kentucky)
Cumberland County (Maine)
Cumberland County (New Jersey)
Cumberland County (Nord-Carolina)
Cumberland County (Pennsylvania)
Cumberland County (Tennessee)
Cumberland County (Virginia)Cumberland er også navn på en elv i TennesseeCumberland er navnet på en by i Britisk Columbia, Canada.Hertug av Cumberland er en britisk adelstittel
Penobscot County

Penobscot County er et fylke i den amerikanske delstaten Maine. Det ligger nord i staten og det grenser mot Aroostook County i nord, Washington County i sørøst, Hancock County i sør, Waldo County i sørvest, Somerset County i vest og mot Piscataquis County i nordvest.
Penobscot Countys totale areal er 9 210 km² hvorav 415 km² er vann. I 2000 hadde fylket 144 919 innbyggere og administrasjonssenteret ligger i byen Bangor. I fylket ligger Maine Independence kraftverk, et varmekraftverk med effekt på 540 MW.
Fylket ble grunnlagt i 1816 som Penobscot County, Massachusetts ved å skille ut land fra Hancock County.


== Byer ==


== Eksterne lenker ==
(en) Offisielt nettsted 
(en) Penobscot County, Maine – kategori av bilder, video eller lyd på Commons 
Penobscot County på Maine.gov
"The Ancient Penobscot, or Panawanskek." Historical Magazine, February, 1872.
Lawrence Alma-Tadema

Lawrence Alma-Tadema (født 8. januar 1836 i Dronryp i Nederland, død 25. juni 1912 i Wiesbaden i Tyskland) var en britisk kunstmaler født i Nederland.  I 1870 slo han seg ned i London. Han ble meget populær med sine idealiserte, men detaljriktige, scener fra antikkens Hellas og Roma.


== Liv og virke ==


=== Bakgrunn ===
Lourens Alma Tadema, som fødenavnet var, var sønn av en jurist.  To år etter at han var født, flyttet familien til Leeuwarden. Faren døde i 1840 og sønnen vokste så opp under en formynder. Seksten år gammel kom Alma-Tadema til Antwerpen, der han ble elev av Gustave Wappers på kunstakademiet i byen. Wappers fikk ordnet det slik at han senare også fikk gå i lære hos den belgiske kunstneren Hendrik Leys.
Senere gjorde han sitt første fornavn engelsk og sitt annet til del av etternavnet.


=== Maler ===
I 1870 slo han seg ned i London. Han var meget populær for sine idealiserede, men i minste detalj korrekte scener i lysende farger fra gresk og romersk liv.Alma-Tadema viet seg hovedsakelig til den historiske sjanger, for hvilken han søkte sine motiver fra det egyptiske, greske og romerske familieliv. Dessuten utførte han et stort antall historiske komposisjoner fra antikken. Hans malerier kjennetegnes av dyp fortrolighet med den klassiske verden, elegant komposisjon og tegning samt ypperlig stoffvirkning. Hans farge er oftest kjølig og tynn, karakterskildringen overflatisk og hans motivvalg stundom preget av effektsløseri.I 1876 ble Alma-Tadema assosiert medlem av Royal Academy of Arts. T re år senere ble han tildelt fullt medlemskap i klubben. I anledning dronning Victorias 81-årsdag i 1899 ble Alma-Tadema utnevnt til ridder.
Alma-Tadema  døde i Wiesbaden i Tyskland sommeren 1912 og ble gravlagt i St. Paul-katedralen i London.
Hans hustru, Laura Alma-Tameda (født Epps), og datteren Anna Alma-Tameda var også kunstnere. Datteren Laurence Alma-Tameda ble forfatter.


== Referanser ==


== Litteratur ==
Rosmary J. Barrow: Lawrence Alma-Tadema. Phaidon Press, London 2003, ISBN 0-7148-4358-X
Edwin Becker (utg.): Sir Lawrence Alma-Tadema. Rizzoli, New York 1997, ISBN 0-8478-2001-7
Vern G. Swanson: The biography and catalogue raisonné of the paintings of Sir Lawrence Alma-Tadema. Garton & Co, London 1990, ISBN 0-906030-22-6
Hans Marshall: Alma Tadema. Mit einem Bildnis und zwei Gemäldereproduktionen. In: Illustriertes Universum-Jahrbuch 1912. Leipzig: Reclam, 1912, S. 298–300.
Peter Trippi, Elizabeth Prettejohn (Hrsg.): Lawrence Alma-Tadema. Klassische Verführung. Aus dem Englischen von Cornelius Hartz, Barbara Holle, Norma Keßler und Nikolaus G. Schneider. Prestel, München 2016, ISBN 978-3-7913-5551-1
Paul Findley

Paul Findley (født 23. juni 1921 i Jacksonville i Morgan County i Illinois i USA, død 9. august 2019 samme sted) representerte Det republikanske parti i Representantenes hus mellom 1961 og 1982. 
Han tilhørte den «gammelkonservative» retningen i det republikanske parti, og var kritisk til krigen mot terror og i særdeleshet angrepet på Irak, og mente at denne politikken ikke var i USAs interesse. Han var også en av grunnleggerne av Council for the National Interest.
Findley er særlig kjent som kritiker av Israel-lobbyens betydning i amerikansk politikk. Han mente selv det var en viktig grunn til at han ikke ble gjenvalgt i 1982, og han mente at han ikke var alene om å bli utsatt for dette. I 1989 ga han ut boka They Dare to Speak Out: People and Institutions Confront Israel's Lobby, der han utdyper Israel-lobbyens, og særlig Aipacs, betydning i politikken. Han mente at Israels interesser i stor grad legger premissene for amerikansk politikk i Midtøsten, og dermed satte amerikanske liv i fare. Han tilskrev for eksempel ansvaret for terrorangrepet 11. september 2001 til dette.I tråd med sin kritikk av Israel var Findley også blant de første amerikanske politikerne som markerte seg som en støttespiller for palestinernes rettigheter i Midtøsten. For dette arbeidet har han fått flere priser og utmerkelser fra arabiske og muslimske organisasjoner.I 2001 skrev han boka Silent No More: Confronting America's False Images of Islam der han tok et oppgjør med det han mente var en økende grad av islamofobi i USA.


== Verker ==
The Transparent Cabal: The Neoconservative Agenda, War in the Middle East, and the National Interest of Israel (Foreword). 2008. Ihs Press. ISBN 978-1-932528-17-6
Silent No More: Confronting America's False Images of Islam. 2001. Amana Publications. ISBN 1-59008-001-7
They Dare to Speak Out: People and Institutions Confront Israel's Lobby. 1985, 1989, 2003 editions. Lawrence Hill Books. ISBN 1-55652-482-X
Deliberate Deceptions: Facing the Facts About the U.S.–Israeli Relationship. 1993, 1995 editions. Lawrence Hill Books. ISBN 1-55652-239-8
Abraham Lincoln: The Crucible of Congress. 1979, 2004 editions. Crown. ISBN 978-1-885852-41-0
The Federal Farm Fable. 1968. Arlington House. ASIN B001UCDQQW
Speaking Out: A Congressman's Lifelong Fight Against Bigotry, Famine, and War.2011. Chicago Review Press. ISBN 1569766258


== Referanser ==


== Eksterne lenker ==
(en) Paul Findley – kategori av bilder, video eller lyd på Commons 
(en) Paul Findley hos Amerikas forente staters kongress' biografiske kartotek